**PLEACA COCORII**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PLEACĂ COCORII

Privesc norii.

Vine toamna şi pleacă cocorii

Spre capătul lumii.

Vine toamna

Şi pleacă lăstunii.

Frunzele cad obosite,

Rănite

De brumă şi vânt.

Copacii plângând,

Rămân goi.

Vin ploi.

Alb potir,

Un minunat trandafir

A-nflorit să sfideze destinul.

Se pleacă sub vânt

Dar îşi frânge suspinul

Şi râde spre soare.

Cât te iubesc albă floare.

Trec norii.

Au fugit către alte tărâmuri cocorii

Şi ploile curg.

Potirul cel alb pare-acum un clopot de burg

Blând - arămiu.

Bate vântul şi-aduce din zare

Miros de pustiu.

Şi vara-i departe.

Sunt singur şi fără să preget

Cobor într-o carte.